3. ΝΟΜΟΘΕΤ. ΔΙΑΤΑΓΜΑ της 31 Ιουλ./8 Αυγ. 1926 Περί συμπληρώσεως και τροποποιήσεως του Νόμ. 3345 «περί ταμείων εφέδρων πολεμιστών Κρήτης». Άρθρ.1.-(Γίνονται προσθήκαι εις τα άρθρ. 4 και 5 Νόμ. 3345). Άρθρ.2.-(Το εδάφ. 1 του άρθρ. 9 του Νόμ. 3345 «περί ταμείων εφέδρων πολεμιστών Κρήτης» μεταρρυθμίζεται ως ίδιον άρθρον). Άρθρ.3.-1.Πληρεξούσια έγγραφα αγραμμάτων οφειλετών του ταμείου ή δικαιούχων δια την μετά τούτων συναλλαγήν συντάσσονται εφ’ απλού χάρτου, του συμβολαιογράφου δικαιουμένου εις το νόμιμον ποσοστόν. 2.Αι περί δικηγόρων διατάξεις δεν έχουσιν εφαρμογήν επί των δικαιοπραξιών πάσης μορφής, αι οποίαι συνάπτονται υπό των ταμείων. Άρθρ.4.-1.Τα βιβλία των ταμείων νομίμως τηρούμενα έχουσι την αποδεικτικήν δύναμιν των δημοσίων εγγράφων κατά την Πολιτικήν Δικονομίαν. 2.Τα Ταμεία δωσιδικούσιν ενώπιον των δικαστηρίων της περιφερείας εν η υπάρχει η έδρα αυτών. Άρθρ.5.-Αι αποδοχαί των διοικητών και των λοιπών υπαλλήλων των ταμείων δεν δύνανται να υπερβώσιν εκείνας, αι οποίαι ορίζονται υπό των διατάξεων του από 25 Σεπτ. 1924 Ν.Δ/τος «περί των αποδοχών των δημοσίων υπαλλήλων», ως συνεπληρώθησαν δι’ άλλων διατάξεων. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 